CELEX: 22005D0712
Language: lt
Date: 1128384000000
Title: 2005/712/EB: 2005 m. spalio 4 d. EB ir ELPA bendrojo tranzito jungtinio komiteto sprendimas Nr. 5/2005, dėl Rumunijai adresuoto kvietimo prisijungti prie 1987 m. gegužės 20 d. Konvencijos dėl bendrosios tranzito procedūros

14.10.2005   
            
            
               LT
            
            
               Europos Sąjungos oficialusis leidinys
            
            
               L 269/46
            
         
      EB IR ELPA BENDROJO TRANZITO JUNGTINIO KOMITETO SPRENDIMAS Nr. 5/2005
   2005 m. spalio 4 d.
   dėl Rumunijai adresuoto kvietimo prisijungti prie 1987 m. gegužės 20 d. Konvencijos dėl bendrosios tranzito procedūros
   (2005/712/EB)
   JUNGTINIS KOMITETAS,
   atsižvelgdamas į 1987 m. gegužės 20 d. Konvenciją dėl bendrosios tranzito procedūros (1) (toliau – Konvencija), ypač į jos 15 straipsnio 3 dalies e punktą,
   kadangi:
   
               (1)
            
            
               Formalumų, atliekamų vykdant prekybą prekėmis tarp Rumunijos, Europos bendrijos, Islandijos Respublikos, Norvegijos Karalystės ir Šveicarijos Konfederacijos, supaprastinimas turėtų skatinti prekybą su šia šalimi.
            
         
               (2)
            
            
               Siekiant įvykdyti tokią procedūrą, reikia pakviesti Rumuniją prisijungti prie Konvencijos,
            
         NUSPRENDĖ:
   1 straipsnis
   Pagal Konvencijos 15a straipsnį pasikeičiant laiškais, pridėtais prie šio sprendimo, tarp Europos Sąjungos Tarybos ir Rumunijos, Rumunija kviečiama prisijungti prie Konvencijos nuo 2006 m. sausio 1 d.
   2 straipsnis
   Šis sprendimas įsigalioja jo priėmimo dieną.
   
      Priimta Bazelyje, 2005 m. spalio 4 d.
      
         
            Jungtinio komiteto vardu
         
         
            Pirmininkas
         
         Rudolf DIETRICH
         
      
   
   
      (1)  OL L 226, 1987 8 13, p. 2. Konvencija su paskutiniais pakeitimais, padarytais Sprendimu Nr. 4/2005 (OL L 225, 2005 8 31, p. 29).
   
      Pone,
      Turiu garbės pranešti apie 2005 m. spalio 4 d. EB ir ELPA bendrojo tranzito komiteto sprendimą Nr. 5/2005, kuriuo Rumunija kviečiama tapti 1987 m. gegužės 20 d. Konvencijos dėl bendrosios tranzito procedūros susitariančiąja šalimi.
      Rumunijos prisijungimas prie Konvencijos įsigalios jai pagal Konvencijos 15a straipsnį pateikus Europos Sąjungos Tarybos generaliniam sekretoriatui prisijungimo dokumentą kartu su Konvencijos vertimu į Rumunijos valstybinę kalbą.
      Reiškiu Jums, Pone, savo didžiausią pagarbą.
      
         
            Generalinis sekretorius,
         
         
            Europos Sąjungos Tarybos generalinis sekretoriatas
         
      
      Rumunija,
      Atsižvelgdama į 2005 m. spalio 4 d. EB ir ELPA bendrojo tranzito jungtinio komiteto sprendimą Nr. 5/2005 dėl Rumunijai adresuoto kvietimo prisijungti prie 1987 m. gegužės 20 d. Konvencijos dėl bendrosios tranzito procedūros,
      Siekdama tapti Konvencijos susitariančiąja šalimi,
      ŠIUO
      Prisijungia prie Konvencijos;
      Prideda prie šio dokumento Konvencijos vertimą į Rumunijos valstybinę kalbą;
      Pareiškia, kad pritaria visiems EB ir ELPA bendrojo tranzito jungtinio komiteto sprendimams ir rekomendacijoms, priimtiems laikotarpiu tarp 2005 m. spalio 4 d. ir dienos, kai pagal Konvencijos 15a straipsnį Rumunijos prisijungimas įsigalios.
      Priimta …
      
         
            Rumunijos vardu